Jarný turistický prechod po trase historického banského vodovodu XX. Ročník

Vážení priatelia – turisti !

Rozhodli ste sa zúčastniť **jubilejného XX. ročníka** jarného turistického prechodu po trase historického Banského vodovodu Donovaly – Špania dolina ? Tak potom srdečne vitajte.

V minulom ročníku sme zaviedli niekoľko noviniek, ktoré sa nám osvedčili, preto v nich hodláme pokračovať i teraz. Trasa turistického prechodu sa nezmenila a zostáva v dĺžke 20 km. Na  začiatku Vás čaká pár malých prevýšení a potom už stále klesanie až na námestie v Španej doline, kde je cieľ. Doporučujeme Vám nezabudnúť na klasické turistické oblečenie a vhodnú obuv. Celá turistická trasa vedie po náučnom chodníku historického Banského vodovodu s informačnými tabuľami. Tento krát budete podrobnejšie  po celej trase sprevádzaní renomovanými odborníkmi a sprievodcom. Hudba, spev a výborná atmosféra je tiež zabezpečená.

**Pozor ! Počet zúčastnených na tohtoročnom turistickom prechode je limitovaný  počtom  500  !!!**

**Záväzne sa zaregistrujete cez webovú stránku Donly klubu najneskôr do nedele  01.05.2016  do  24,00 hod. Štartovné je vo výške 10,- EUR, plus prepravné na autobus späť na Donovaly 1,- EUR.**

**V cene štartovného je účastnícka čiapka /povinná/, pitný režim, malý bonus, občerstvenie, guláš, tombola a hlavne jubilejná pamätná medaila.**

**Úhradu štartovného na základe zaregistrovania sa budete môcť vykonať pred štartom  prechodu 07. O5. 2016 ráno, od 08,00 do O9,00 hod. na námestí sv. Antona  Paduánskeho pred  Info – Centrum  na Donovaloch.**

**Bližšie informácie o programe turistického prechodu a o podmienkach účasti sa dozviete z buletínu, ktorý dostanete na štarte v sobotu  07.05.2016.**

Na E-Mail dostanete registračný list potvrdzujúci registráciu, ktorý si musíte vytlačiť a doniesť k prezentácií na Donovaly.

**Ak nedostanete potvrdzujúci e-mail prosím skontrolujte Vašu Spam zložku (Nevyžiadanú Poštu).**

**E-Mail slúži ako doklad k vyzdvihnutiu vstupenky a propagačného materiálu**.

Prosím doneste tento E-Mail vytlačený k prezentácií. Prezentácia sa koná **7. mája 2016**. od **8:00** do **9:00** pri info-centre Donovaly.

Registrovaným garantujeme rezerváciu lístkov do **9:00**, po tomto čase sa rezervácia ruší a lístky budú odpredané ďalším turistom.

Pre prípad stornovania registrácie prosíme o zaslanie Mailu v tvare: Predmet – „Storno Prechodu“ Text – (Porad. Čislo, Meno a Prezvisko, E-Mail, Poč. Osôb) na **donlyklub@donovaly.sk**

Ďakujeme

**REGISTRÁCIU OTVÁRAME 11. 04. 2016 A UZATVÁRAME 1. 5. 2016**